Ass n unekcum-inu s aɣerbaz yeqqed allaɣ-iw ,d awezɣi ad yenneslax neɣ ad yeqceṛ seg wayla i d-tḥeṛṛ ccfawa-inu, imi deg-s yella wayen yessefrahen . am wayen yesseqraḥen . Am wassa fell-i mi tessureg yemma lqehwa n ṣṣbaḥ ɣer tfenǧalt-is urɛad i tt-terwi, urɛad i tt-teswi , tekker-d ɣuri , tuqa-d deg-i almi i tteḥluluɣ ɣef ssebba i yefka usmekti-inu s lebɣi-ines d asefk ucmit i tatut, akken ama d nek ama d ccfawa-inu ad nesteɛmel nettu , imi ula s wawal aggugam nugi ad tt-id-njerred, nugi ad tt-id-neḥyu, nugi ad as-neg ccan.sb(61) 43